marsh-mellow/hindi_wikipedia huggingface dataset:
विशेष सुरक्षा दल(अंग्रेज़ी:स्पेशल् प्रोटेक्शन् ग्रुप्; एसपीजी), संघ की एक विशेष सुरक्षा बल है। भारत के प्रधानमंत्री, उनका परिवार, तथा पूर्व प्रधानमंत्रीगण, पूर्व राष्ट्रपति की सुरक्षा, इस विशेष सुरक्षा टुकड़ी की ज़िम्मेदार होती है। यह विशिष्ट बल सीधे केंद्र सरकार के मंत्रिमण्डलीय सचिवालय के अधीन है, और आसूचना ब्यूरो(आईबी) के अंतर्गत उसके एक विभाग के रूप में कार्य करती है। भारतीय प्रधानमंत्री पर प्रति क्षण मण्डरा रहे आत्मघाती संकट के मद्देनज़र, प्रधानमंत्री की सुरक्षा बेहद महत्वपूर्ण और चुनौतीपूर्ण विषय है। एसपीजी, देश की सबसे पेशेवर एवं आधुनिकतम सुरक्षा बालों में से एक है।

परिचय
250२०१६ स्वतंत्रता दिवस समारोह के दौरान, एसपीजी अंगरक्षा के बीच बच्चों से मिलते हुए प्रधानमंत्री नरेन्द्र मोदी

एसपीजी के जवान, प्रधानमंत्री को २४ घंटे एक विशेष सुरक्षा घेरा प्रदान करते है, तथा उनकी अंगरक्षा, अनुरक्षण एवं उनके आवासों, विमानों और वाहनों की सुरक्षा, आरक्षा एवं अनुरक्षणिक जाँच प्रदान करती है। एसपीजी देश की सबसे पेशेवर एवं आधुनिकतम सुरक्षा बालों में से एक है। एसपीजी के जवानों को सुरक्षा, अंगरक्षा, अनुरक्षण एवं अनुरक्षणिक जाँच हेतु विशेष एवं पेशेवर परिक्षण, उपकरण और पोषक प्रदान की जाती है तथा दृढ अनुशासन में रखा जाता है,,  ( 01, 2005). "   ". इंडिया टुडे ( 0254-8399). ताकि प्रधानमंत्री को सुरक्षा प्रदान करने में वे लोग पूर्णतः सक्षम रहें।

राष्ट्रिय राजधानी क्षेत्र, देश के अन्य हिस्से, तथा विदेशी दौरों पर, हर स्थान, हर क्षण, प्रधानमंत्री की अंगरक्षा एवं किसी भी प्रकार के हमले से उनकी सुरक्षा, एसपीजी की ज़िम्मेदारी होती है। प्रधानमंत्री की अंगरक्षा के अलावा, एसपीजी, प्रधानमंत्री आवास, प्रधानमंत्री कार्यालय तथा हर वह स्थान जहाँ प्रधानमंत्री वास करते है, उसकी सुरक्षा एसपीजी करती है। साथ ही प्रधानमंत्री के तत्काल परिवार एवं पूर्व प्रधानमंत्रियों और उनके परिवारों की सुरक्षा(पदत्याग के बाद १ वर्ष तक) भी एसपीजी करती है। प्रधानमंत्री की अंगरक्षा हेतु एक विशेष सुरक्षा दल की आवश्यकता पहली बार प्रधानमंत्री इंदिरा गांधी की हत्या के बाद महसूस हुई थी, तत्पश्चात्, १९८८ में एसपीजी को आईबी की एक विशेष अंग के रूप में, सीधे केंद्र सरकार के अंतर्गत एक सुरक्षा टुकड़ी के रूप में गठित किया गया था।

स्थापना
एसपीजी के गठन से पूर्व, १९८१ से पहले राष्ट्रीय राजधानी में, प्रधानमंत्री की सुरक्षा दिल्ली पुलिस की एक विशेष अंग के अंतर्गत थी। तत्पश्चात् प्रधानमंत्री की अनुरक्षण एवं विशिष्ट सुरक्षा घेरा प्रदान करने हेतु, आसूचना ब्यूरो ने एक विशेष कार्य बल गठित किया। इंदिरा गांधी की हत्या के पश्चात् विशेष सुरक्षा दल को एक स्वतंत्र निर्देशक के अंतर्गत स्थापित किया गया, जोकि राजधानी, देश तथा विश्व के हर कोने में, जहाँ प्रधानमंत्री जाएँ, वहां उनको सुरसक्षा प्रदान करे।

इन्हें भी देखें
भारत के प्रधानमंत्री
७, लोक कल्याण मार्ग
एयर इंडिया वन

सन्दर्भ

बाहरी कड़ियाँ

 : एसपीजी की आधिकारिक वेबसाइट

 एसपीजी का नया विभाग।.
..-प्रधानमंत्री की आधिकारिक वेबसाइट

श्रेणी:भारत के सुरक्षा बल
श्रेणी:विशेष सुरक्षा दल
श्रेणी:भारत के प्रधानमंत्री
विशेष सेवा पदक भारतीय सशस्त्र बलों का एक सैन्य सेवा पदक है। विशेष सेवा पदक छोटी अवधि के संचालन के लिए सक्रिय सेवा शर्तों के तहत प्रदान किया जाता है। पदक के साथ क्लास्प प्रदान किआ जाता है, जिस पर विशेष ऑपरेशन को इंगित होता है।



श्रेणी:भारतीय सेना
श्रेणी:भारत के सैन्य पदक
विशेष का अर्थ होता है विशिष्ट।

 उदाहरण 
 नवरात्रि में सप्तमी की रात्रि को माँ दुर्गा की विशेष पूजा होती है।
 गांधी जी के वध का निर्णय विशेष न्यायालय में हुआ था।
 हिंदी के विकास के लिये विशेष ध्यान देना होगा।
 मूल 
 विशेष संस्कृत मूल का शब्द है। 
 अन्य अर्थ 
खास, विशिष्ट, मुख्य, महत्वपूर्ण, भिन्न, असाधारण, ध्यानकर्षी, केवल, अपवादिक, अनोखा, अनूठा, एकमात्र, मुख्य, प्रधान

 अन्य भारतीय भाषाओं में निकटतम शब्द 

श्रेणी:शब्दार्थ
किसी वर्ण के मूल चिह्न के ऊपर, नीचे, अलग-बगल लगने वाले चिह्नों को विशेषक चिह्न ( . ) कहते हैं। विशेषक चिह्न लगाने के बाद मूल वर्ण का उच्चारणनामअर्थ आदि बदल जाते हैं। कुछ विशेषक चिह्न जैसे एक्यूट ( ,   ) तथा ग्रेव ( ,   ) को प्रायः 'आघात' () कहा जाता है। देवनागरी के व्यंजनों पर लगने वाली मात्राएँ भी विशेषक चिह्न हैं।

उदाहरण : , , , , , , , ,  

श्रेणी:लिपि
विशेषज्ञ की राय उसी व्यक्ति के द्वारा अभिव्यक्त की जाती है जिसके पास अपने क्षेत्र से जुड़ा विशेष ज्ञान हो। विशेषज्ञ द्वारा राय दिए जाने के बाद उस राय को साधारण व्यक्ति नहीं बदल सकता। विशेषज्ञ को अपने निष्कर्ष साबित करने के लिए वैज्ञानिक मापदंड की आवश्यकता पड़ती है, जिससे वह अपनी बात की सच्चाई साबित कर सकता है। , ..,  , . (1997).      :      .     , 53-65. ऐसी प्रमाणित बातों को आधार बनाकर न्यायालय अपना निर्णय किसी के पक्ष में कर सकती है तथा किसी दंडित कर सकता है। न्यायालय ही यह सुनिश्चित करता है की विशेषज्ञ द्वारा दिया गया प्रमाण माननीय है या नहीं।,  ., "   :        ", ,   , 2006,  1-904027-19-9 न्यायालय के अलावा विशेषज्ञ के फैसले पर उसी क्षेत्र के विशेषज्ञ ही माननीय रूप से भिन्न मत व्यक्त कर सकते हैं। 

विशेषज्ञ की गवाह के रूप में भूमिका
 आम तौर पर विशेषज्ञ को चोट की गंभीरता, अपराध की स्थिति और आघात को देखकर ही बुलाया जाता है। विशेषज्ञ के बयान से ही निष्कर्ष निकाला जाता है कि सही स्थिति क्या है और दोषी कौन है।
 कभी-कभी न्यायाधिकरण और पंच अपने फैसले का मूल्यांकन करने के लिए भी विशेषज्ञ की राय लेते है ताकि यह तय हो कि उनके द्वारा किए गए फ़ैसले का कोई पहलू अनदेखा न रह गया हो।     - 2011    
 विशेषज्ञ के कई दायित्व होते हैं, खास तौर पर दांडिक परिक्षण में और जूठे साक्ष्य साबित करने में। ऐसे ही जूठे साक्ष्य को गलत साबित करके विशेषज्ञ गुनाह साबित करने में परम भूमिका निभाते हैं।
 विशेषज्ञ पूरी तरह से निष्पक्ष होकर अपनी गवाही देते हैं और बिना किसी और की सहायता लिए दोषी व्यक्ति का जुर्म साबित करते हैं।
सन्दर्भ

श्रेणी:न्यायालयिक विज्ञान
अंगूठाकार
भौतिक साक्ष्यों के परिक्षण एवम प्रतिवेदन को जो व्यक्ति न्यायालय के समक्ष तथ्यों को लेकर जाता है, उस मुख्य व्यक्ति को विशेषज्ञ कहते हैं। विशेषज्ञ प्रमाणित किए गए सभी परिक्षणों को अच्छे तरीक़े से जानकारी एकत्रित करने के अलावा सम्भंदित साहित्य में अपने से वरिष्ठ सहयोगियों की सहायता लेकर भी रिपोर्ट तैयार कर सकता है। विशेषज्ञ अपनी शैश्निक योग्यता, परीक्षण का प्रकार एवम अवधि, सम्बन्धी विषय में परिक्षण कार्य का अनुभव आदि के बल पर न्यायालय में अपनी योग्यता सिद्ध करता है।

विशेषज्ञ का महत्व
विशेषज्ञ जहाँ मत्वपूर्ण सबूतों को उनके महत्व के अनुसार जमा करते हैं, वहीं घटना स्थल पर ही प्रारंभिक परीक्षण करके अनावश्यक वास्तुओ को एकतृत करते हैं। विशेषज्ञ आत्महत्या, हत्या, और दुर्घटना की सम्भावना वाले व्यक्तियों की पहचान करते हुए न्याय की दिशा भी तय क्र सकते हैं। घटना स्थल पर पाए गए ऊँगली के निशान, पदचिन्ह, टायर चिन्ह आदि का संरक्षण करते हैं और शव परिक्षण के दौरान चिकित्सक को घटना स्थल एवम शव के बारे में उपयोगी जानकारी भी प्रदान करते हैं। विशेषज्ञ अपराधी के कार्य-शैली यानी उसके आने जाने और हत्या में हथ्यार इस्तेमाल करने के तरीक़े को भी बताने में सहायक होते हैं।. "." . .  .     . .  .  :  , 2001. .

विशेषज्ञ के प्रकार
अपराध की विवेचना हेतु विशेषज्ञ निम्न प्रकार के होते हैं:
 फॉरेंसिक विशेषज्ञ
 अंगुली चिन्ह विशेषज्ञ
 विस्फोटक विशेषज्ञ
 फोटोग्राफी विशेषज्ञ
 बैलिस्टिक विशेषज्ञ
 मेडिको-लीगल विशेषज्ञ
 . ,    (2003)          . . 91

 विशेषज्ञ की सीमायें
न्यायालय में वैज्ञानिक साक्ष्य को चौनोती देना मुश्किल कार्य है, इसलिए विशेषज्ञ की कुछ सीमाएँ भी होती है:
 क्या विशेषज्ञ द्वारा वास्तविक प्रदर्श की पहचान की हैं?
 क्या परिक्षण किए गए प्रदर्शो की प्रामाणिकता संदेह से पाए गए हैं?
 क्या विशेषज्ञ द्वारा दी गई रिपोर्ट उचित एवम निर्धारित मापदंडो पर आधारित है?
 क्या विशेषज्ञ की रिपोर्ट विश्वास करने योग्य है?
 क्या विशेषज्ञ विषय विशेष पर शैशनी डालने की योग्यता रखता है?
 (,     2004)
 , . "      -- :    ."  :    , ,   25.3 (2011). .

सन्दर्भ
श्रेणी:न्यायालयिक विज्ञान
संज्ञा अथवा सर्वनाम शब्दों की विशेषता (गुण, दोष, संख्या, परिमाण आदि) बताने वाले शब्द विशेषण कहलाते हैं।
जैसे - बड़ा, काला, लंबा, दयालु, भारी, सुन्दर, कायर, टेढ़ा-मेढ़ा, एक, दो आदि। 

व्याकरण में विशेषण विकारी शब्दों में आता है अथवा यह सार्थक शब्दों के आठ भेदों में एक भेद है।

परिमाणवाचक विशेषण
जिससे किसी चीज की परिमाण या मात्रा का बोध होता है उसे परिमाणवाचक विशेषण कहते हैं। 

यथा 

थोड़ा पानी, बहुत दूध इत्यादि।

यहां पर थोड़ा और बहुत यह दोनों विशेषण है। जो क्रमानुसार पानी और दूध के परिमाण को समझा रहा हैं।

संख्यावाचक विशेषण
जिससे संख्या का बोध होता है उसे संख्यावाचक विशेषण कहते हैं। 

यथा 

एक किताब, दो मनुष्य, 'तीन,'भाईचार',,,लड़के इत्यादि।
यहां पर एक, दो तीन और चार यह चार विशेषण है। जिससे क्रमानुसार किताब, मनुष्य, भाई और लड़के की संख्या का बोध हो रहा हैं।

सार्वनामिक विशेषण
ऐसे सर्वनाम शब्द जो संज्ञा से पहले लगकर उस संज्ञा शब्द की विशेषण की तरह विशेषता बताते हैं, वे शब्द सार्वनामिक विशेषण कहलाते हैं। यह शब्द  संज्ञा के लिए विशेषण का काम करते हैं। जैसे  मेरी पुस्तक, कोई बालक, किसी का महल, वह लड़का, वह बालक, वह पुस्तक, वह आदमी, वह लड़की आदि। 

 संद3743 

37 7
श्रेणी:व्याकरण
श्रेणी:भाषा-विज्ञान
विश्ननाथपा भारतीय राज्य छत्तीसगढ़ के रायगढ़ जिले के रायगढ मण्डल का एक गाँव है। 

 बाहरी कड़ियाँ 
 छत्तीसगढ़
 सांस्कृतिक छत्तीसगढ
 जनजातियां
 कला
 खेल
 गोठ
 सतनाम पंथ
 छत्तीसगढ़ की विभूतियाँ

श्रेणी:रायगढ़ जिला, छत्तीसगढ़
विश्पला  ऋग्वेद  में वर्णित एक वीरांगना है।      'विश्पला' का शाब्दिक अर्थ है- 'प्रजा का पालन करने वाली' । वह शस्त्र-शास्त्र में पारंगत एक महान वीराङ्गना थी। युद्ध में पैर कट जाने के बाद उसने अयस (लोहा या ताँबा) का जंघा लगवाकर पुनः युद्ध किया। विशपला का उल्लेख ऋग्वेद में अनेक बार आया है (ऋग्वेद 1.112.10, ऋग्वेद 116.15, ऋग्वेद 117.11, ऋग्वेद 118.8 और ऋग्वेद 10.39.8)। किन्तु न तो राजा खेल और न ही विश्पला के बारे में सम्पूर्ण जानकारी है। कार्ल फ्रेडरिक गेल्दनर (   ) ने 'विश्पला' का अर्थ एक अश्व से लिया है।

विश्पला 'खेल' नामक राजा की पत्नी थी। शतद्रु नदी के तट पर खेला का राज्य था। संभवतः वह गान्धार (वर्तमान अफगानिस्तान) का कोई राजा था। एक बार शत्रुओं द्वारा उसके राज्य पर आक्रमण करने पर राजा के सेनापति ने सेना सहित शत्रुओं पर आक्रमण कर दिया। किन्तु शत्रु बहुत शक्तिशाली था, अतः सेनापति हार गया और सारी सेना नष्ट हो गयी। राजा का चिन्तित होना स्वाभाविक था।

हार के समाचार के समय राजकुमारी विश्पला वहीं खड़ी थी उसने राजा खेल को सांत्वना दी कि सेना लेकर शत्रुओं पर आक्रमण करेगी। राजा की स्वीकृति मिलने पर विश्पला सेना एकत्रित कर शत्रुओं पर टूट पड़ी। शत्रु विश्पला से अधिक शक्तिशाली सिद्ध हुए और उसे पराजय स्वीकार करनी पड़ी। उसे घायलावस्था में रणभूमि से वापस लौटा देखकर राजा और भी दुखी हुआ। तब विश्पला ने राजा को आश्वासन दिया अनुरोध किया वे उसकी टांग वैद्यों से ठीक करवा दें ताकि वह फिर से खड़ी होकर शत्रुओं पर आक्रमण कर सके।

अगस्त्य ऋषि खेल के गुरु थे। उन्होंने अश्विन कुमारों का आवाहन किया। अश्विनी कुमारों ने उसे लोहे का बना पैर दिया। यह विश्व इतिहास में कृत्रिम अंगार्पण (प्रोस्थेसिस  ) की अवधारणा का सबसे पहला संदर्भ है।

 चरित्रं हि वेरिवाच्छेदि पर्णमाजा खेलस्य परितक्म्यायाम् ।
 सद्यो जङ्घामायसीं विश्पलायै धने हिते सर्तवे प्रत्यधत्तम् ॥
 अर्थ : जिस प्रकार कोई पक्षी आकाश से गिरता है, उसी प्रकार राजा खेल की पत्नी विश्पला का पैर टूट गया था। उस स्थिति में, हे अश्विनीकुमारों आप दोनों ने ही एक ही रात में चिकित्सा करके उसे लोहे का पैर लगा दिया था। उसके बाद वह युद्ध के लिये फिर सज्जित हो गयी थी।

सन्दर्भ

श्रेणी:ऋग्वेद
श्रेणी:युद्ध में भारतीय महिलाएँ
श्रेणी:निधन वर्ष अज्ञात
श्रेणी:जन्म वर्ष अज्ञात
विश्रवा महान ऋषि पुलस्त्य के पुत्र थे। उनकी माता का नाम हविर्भुवा था। विश्रवा स्वयं अपने पिता के समान वेदविद् और धर्मात्मा थे। रामायण का प्रख्यात पात्र रावण और कुंभकरण विश्रवा ऋषि के ही पुत्र थे। विश्रवा की दो पत्नियां थी पहली पत्नी का नाम कैकशी जो राक्षस सुमाली और राक्षसी  तड़का की पुत्री थी केकशी ने छल से इनसे विवाह किया जिससे इन्होंने केकशी को श्राप दिया की मेरे द्वारा उत्पन्न पुत्र राक्षस होंगे बाद मे  जब केकशी भी इनकी तरह तप और पूजा करने लगी जिससे इन्होंने वर दिया की एक पुत्र नारायण का भक्त होगा और वो हमारे वंश को आगे तक ले जाएगा। दूसरी पत्नी इडविडा थी जो चक्रवर्ती सम्राट तृणबिन्दु की अलमबुशा नामक अप्सरा से उत्पन्न पुत्री थी  

 सन्दर्भ 

श्रेणी:ऋषि मुनि
विश्राम बेडेकर  मराठी भाषा के विख्यात साहित्यकार हैं। इनके द्वारा रचित एक आत्मकथा एक झाड आणि दोन पक्षी  के लिये उन्हें सन् 1985 में साहित्य अकादमी पुरस्कार से सम्मानित किया गया।

 सन्दर्भ 

श्रेणी:साहित्य अकादमी द्वारा पुरस्कृत मराठी भाषा के साहित्यकार
विश्राम राय,भारत के उत्तर प्रदेश की प्रथम विधानसभा सभा में विधायक रहे। 1952 उत्तर प्रदेश विधान सभा चुनाव में इन्होंने उत्तर प्रदेश के झांसी जिले के 333 - सगरी (पूर्व) विधान सभा निर्वाचन क्षेत्र से भारतीयक्रांति दल की ओर से चुनाव में भाग लिया।  
सन्दर्भ

श्रेणी:उत्तर प्रदेश की प्रथम विधान सभा के सदस्य
श्रेणी:333 - सगरी (पूर्व) के विधायक
श्रेणी:झांसी के विधायक
श्रेणी:भारतीयक्रांति दल के विधायक
सभी प्रकार के जीवों को कार्य के बाद विश्राम () की आवश्यकता पड़ती है, जिससे थकावट दूर हो जाए। थकावट मानसिक तथा शारीरिक, दोनों होती हैं और विश्राम से दोनों प्रकार की
अंगूठाकारअपना व्यायाम करने के बाद प्राणी और मनुष्य विश्राम करने का चित्र।
थकावट दूर होती है। हृदयगाति, श्वसन क्रिया, मांसपेशियों के संकुंचन आदि जीवन की आवश्यक क्रियाओं में और चलने फिरने, बोलने, नेत्रों की मांसपेशियों द्वारा दृष्टि कार्य में तथा शारीरिक श्रम, जैसे हथौड़ा चलाना, मिट्टी खोदना, बोझ ढोना, दौड़ना आदि, सभी कार्यों में ऊर्जा की आवश्यकता पड़ती है।

मांसपेशियों की दक्षता आदर्श दशा में ४० से अधिक नहीं होती है। मनुष्य में तो यह और कम होती है। खिलाड़ी की यांत्रिक क्षमता प्राय: २० से ३० ही होती है। इस क्रिया में, ऊतकों द्वारा ऊर्जा के लिए प्रदान शर्करा तथा ऑक्सीजन आदि की माँग तथा जलना बढ़ जाता है, जिसके लिए अधिक रक्तसंचार तथा अधिक ऑक्सीजन देने के उद्देश्य से क्रमश: हृदयगति तथा श्वसन क्रिया वेगपूर्ण हो जाती है। इससे शरीर की ऊष्मा बढ़ जाती है तथा लैक्टिक अम्ल एवं कार्बन डाइऑक्साइड को क्रमश: गुर्दा तथा श्वासोच्छ्वास द्वारा बाहर निकाल फेंका जाता है। जब मांसपेशी का संकुंचन बार बार होता है, तब व्यक्ति को थकान आने लगती है। यदि विद्युत् उत्तेजन द्वारा मांसपेशी में संकुंचन क्रिया की जाए, तो संकुंचन धीरे धीरे कम होता जाएगा तथा अंत में अनुक्रिया नहीं होगी। कुछ समय तक उत्तेजना को रोक रखने के बाद विश्राम द्वारा मांसपेशी स्वस्थ हो जाएगी तथा संकुंचन गुण पुन: वापस आ जाएगा। थकावट की अवस्था से मुक्त होने के लिए ऑक्सीजन आवश्यक है। मनुष्य जितना ही अधिक थका रहेगा, उतने ही अधिक समय बाद कार्य की क्षमता उसमें आएगी। यदि अपेक्षाकृत कम विश्राम के बाद कार्य किया जाए, तो इसके फलस्वरूप बड़ी बड़ी दुर्घटनाएँ हो सकती हैं, जैसे थका मोटरचालक दुर्घटना अधिक करता है, क्योंकि वह आवश्यकता पड़ने पर, या संकेत के अनुसार, प्रबल वेगवाले वाहन को रोकने में जहाँ एक से दो सेकंड लगाता है, वहाँ थकावट की अवस्था में कई सेकंड लगा देगा तथा उस काल में प्रबल वेगवाला वाहन बहुत आगे बढ़ जाएगा, जिससे दुर्घटना हो सकती है।

उपर्युक्त कारणों से मानसिक तथा शारीरिक विश्राम की आवश्यकता होती है। यदि मानसिक विश्राम नहीं होगा, तो मनुष्य में थकावट के कारण संतुलन तथा स्फूर्ति नहीं रहेगी। यह साधारणत: देखा जाता है कि अधिक थकावट के बाद गहरी निद्रा आ जाती है जिससे जागने पर थकावट नहीं मालूम पड़ती है तथा व्यक्ति पुन: स्फूर्ति और प्रफुल्लता का अनुभव करता है। पर यदि पूरा विश्राम न मिले, या निद्रा में विघ्न पड़ जाए, तब व्यक्ति को थकान, आलस्य तथा शक्तिलोप का अनुभव होता है तथा मनन और समझने की मानसिक शक्ति में अव्यवस्था पाई जाती है। जानवरों को भी कार्य के बाद विश्राम तथा निद्रा की आवश्यकता होती है जिससे उन्हें पुन: कार्य करने की शक्ति प्राप्त हो जाती है। विश्राम ना करने के कारण जीव की मानसिक और शारीरिक दोनों ही शक्तियों पर असर पड़ता है, और यह एक अतिआवश्यक चीज है। सिर्फ जीवों को ही नहीं, बल्कि कई मशीनों को भी विश्राम की जरूरत पड़ती है, नहीं तो लगातार ज्यादा कार्य करने से मशीन भी खराब हो सकती हैं।  

श्रेणी:मनोविज्ञान
श्रेणी:जीवन कौशल
विश्रामपुर () भारत के झारखण्ड राज्य के राँची ज़िले में स्थित एक नगर है।"        ,"   ,  , 2003"    ,"  ,   , 2002

 इन्हें भी देखें 
 राँची ज़िला

 सन्दर्भ 

श्रेणी:राँची ज़िला
श्रेणी:झारखंड के शहर
श्रेणी:राँची ज़िले के नगर
विश्रामपुर () भारत के छत्तीसगढ़ राज्य के सूरजपुर ज़िले में स्थित एक नगर है।"   -     ,"  , 2016,  9782816159172"  ,"  2007

 विवरण 
विश्रामपुर की अर्थव्यवस्था मुख्य रूप से कोयले की खदान पर आधारित है। दक्षिण पुर्वीय कोलक्षेत्र प्राइवेट लिमिटेड ने नगर को बसाया है तथा यहाँ के लगभग समस्त आवासीय परिसर इसी के द्वारा निर्मित है।

 जनसांख्यिकी 
2011 की जनसँख्या के अनुसार विश्रामपुर की जनसँख्या 12733 है जिसमे 56 प्रतिशत पुरुष हैं। यहाँ का साक्षरता दर 77 है जो भारत की औसत साक्षरता दर से काफी अधिक है। विश्रामपुर की 12 जनसँख्या 6 वर्ष से कम आयु की है।

 आवागमन 
राष्ट्रीय राजमार्ग 43 यहाँ से गुज़रता है और इसे कई स्थानों से सड़क द्वारा जोड़ता है।

 इन्हें भी देखें 
 सूरजपुर ज़िला

 सन्दर्भ 

श्रेणी:सूरजपुर ज़िला
श्रेणी:छत्तीसगढ़ के नगर
श्रेणी:सूरजपुर ज़िले के नगर
200विश्रामबाग वाड़ा
विश्रामबाग वाड़ा (), केंद्रीय पुणे के थोरले बाजीराव रोड पर स्थित एक बढ़िया हवेली, उन्नीसवीं शताब्दी की शुरुआत में मराठा संघ के आखिरी पेशव पेशवे बाजीराव द्वितीय का शानदार निवास था।  वर्तमान में 20,000 वर्ग फीट वाड़ा पर अपने ग्राउंड फ्लोर पर एक डाकघर, नगर पालिका के कुछ अन्य कार्यालयों और मराठा कलाकृतियों का एक छोटा संग्रहालय है, जो प्रसिद्ध मराठा इतिहासकार बलवंत मोरेश्वर पुरंदरे द्वारा एक रखे गए हैं। यह संरचना अपने बढ़िया प्रवेश और नक्काशीदार लकड़ी के काम के साथ बालकनी के लिए प्रसिद्ध है। 

इतिहास
200
विश्रामबाग वाड़ा 1807 ईस्वी में 200,000  रुपये की कीमत पर बनाया गया था। निर्माण को पूरा करने में छह साल लग गए थे।  बाजीराव द्वितीय ने इस निवास को पेशवा के गढ़ शनिवार वाड़ा के जैसे पसंद किया था। बाजीराव द्वितीय तृतीय आंग्ल-मराठा युद्ध में उनकी हार तक ग्यारह साल तक यहाँ रहे थे। युद्ध के बाद अंग्रेजों ने कानपुर के पास बिथुर को पेंशन के साथ देश निष्काशन कर दिया था। उनकी पत्नी वाराणसिबाई बिथुर में उससे जुड़ने से पहले कुछ समय तक यहां रही थी लेकिन जल्द ही अंग्रेजों ने उन्हें पुणे ले गये थे।

सन्दर्भ

श्रेणी:महाराष्ट्र में पर्यटन आकर्षण
यद्यपि मूलतः गणित के क्षेत्र में ग्रीक गणितज्ञों ने प्रमेय को पहले ही सिद्ध किए गए कथनों या प्रमेयों में, अथवा स्वीकृत स्वसिद्ध तथ्यों में, रूपांतरित करके सिद्ध करने की पद्धति को 'विश्लेषण' () नाम दिया था। किन्तु वर्तमान समय में, संश्लेषण के विपरीत अर्थ में विश्लेषण () का प्रयोग किया जाता है। किसी विधान या व्यवस्थाक्रम की सूक्ष्मता से परीक्षण करने की तथा उसके मूल तत्वों को खोजने की क्रिया को 'विश्लेषण' नाम दिया जाता है।

आज ज्ञान के सभी क्षेत्रों में 'विश्लेषण' का प्रयोग किया जाता है। कुछ मुख्य विश्लेषण नीचे दिये हये हैं-

 गणितीय विश्लेषण

 रासायनिक विश्लेषण

 आर्थिक विश्लेषण


श्रेणी:क्रांतिक सोच
श्रेणी:विचार
श्रेणी:अनुसंधान विधियाँ
विश्लेषणात्मक अनुसंधान- इस प्रकार के शोध में शोधार्थी द्वारा प्राप्त तथ्यों का आलोचनात्मक मूल्यांकन किया जाता है।

श्रेणी:अनुसंधान
श्रेणी:शोध के प्रकार
विश्लेषणात्मक-संश्लेषणात्मक प्रतिज्ञप्ति भेद (-  ) एक शब्दार्थगत भेद है जिसका उपयोग मुख्य रूप से दर्शन में प्रतिज्ञप्तियों (विशेष रूप से, ऐसे कथन जो स्वीकारात्मक विषय - विधेय निर्णय) के बीच अंतर करने के लिए किया जाता है, जो दो प्रकार के होते हैं: विश्लेषणात्मक प्रतिज्ञप्ति ( ) और संश्लेषणात्मक प्रतिज्ञप्ति( )। विश्लेषणात्मक प्रतिज्ञप्ति केवल अपने अर्थ के आधार पर सत्य या असत्य होते हैं, जबकि संश्लेषणात्मक प्रतिज्ञप्ति की सच्चाई, यदि कोई हो तो, इस बात पर आधारित होती है कि उनका अर्थ दुनिया से कैसे संबंधित है। 

जबकि यह भेद सबसे पहले इमैनुएल कांट द्वारा प्रस्तावित किया गया था, समय के साथ इसमें काफी संशोधन किया गया, और विभिन्न दार्शनिकों ने शब्दों का उपयोग बहुत अलग तरीकों से किया है। इसके अलावा, कुछ दार्शनिकों ( विलार्ड वान ऑरमन क्वाइन से शुरू) ने सवाल किया है कि क्या उन प्रतिज्ञप्तियों के बीच कोई स्पष्ट अंतर किया जाना चाहिए जो प्रतिज्ञप्ति  विश्लेषणात्मक रूप से सत्य हैं और जो प्रतिज्ञप्ति संश्लेषणात्मक रूप से सत्य हैं।  भाषा के समकालीन दर्शन में इस भेद की प्रकृति और उपयोगिता के संबंध में बहस आज भी जारी है।
पाश्चात्य दर्शन के सन्दर्भ में, विश्लेषी दर्शन ( ), दर्शन की उस नवीन शैली को कहते हैं जो २०वीं शताब्दी के आरम्भ में प्रबल हुई। इसके कई अर्थ हो सकते हैं जिनमें से प्रमुख अर्थ ये हैं

(१) तर्कों की स्पष्टता एवं परिशुद्धता पर बल, विश्लेषी दर्शन की प्रमुख विशेषता है। विश्लेषी दर्शन प्रायः औपचारिक तर्कशास्त्र तथा संकल्पनात्मक विश्लेषण का उपयोग करता है और कभी-कभी गणित और प्राकृतिक विज्ञानों का भी उपयोग करता है। 

(२) ऐतिहासिक विकास के रूप में विश्लेषी दर्शन २०वीं शताब्दी में हुए कुछ परिवर्तनों को इंगित करता है जो वर्तमान दार्शनिक व्यवहार का पूर्ववर्ती है। इस ऐतिहासिक विकास के केन्द्र में बर्टराण्ड रसेल, लुडविग विट्गेंस्टाइन, जी ई मूर, गॉटलॉब फ्रेज तथा तार्किक प्रत्यक्षवादी थे।

श्रेणी:पाश्चात्य दर्शन
एक गैस वर्णलेखिकी ( ) प्रयोगशाला का दृष्य300 
विश्लेषी रसायन ( ) के अन्तर्गत प्राकृतिक एवं कृत्रिम पदार्थों में विद्यमान रासायनिक घटकों का परिष्करण (), पहचान तथा प्रमात्रीकरण () किया जाता है। यह दो तरह का होता है - गुणात्मक विश्लेषण ( ) तथा मात्रात्मक विश्लेषण ( )। गुणात्मक विश्लेषण से किसी नमूने में विद्यमान घटकों की पहचान होती है तथा मात्रात्मक विश्लेषण के द्वारा इन घटकों की मात्रा निर्धारित की जाती है। रसायनविज्ञान में विश्लेषण शब्द का प्रयोग सबसे पहले रॉबर्ट बॉयल ( ) ने पदार्थों का संघटन ज्ञात करने की विधि के लिए किया था। 

पुनः वैश्लेषिक विधियों को दो भागों में बांट सकते हैं- शास्त्रीय () तथा यंत्रीय ()। शास्त्रीय वैश्लेषिक विधि को आर्द्र रसायन ( ) भी कहते हैं। 

इन सबके अलावा विश्लेषी रसायन प्रयोगों के डिजाइन, रसायनमिति तथा मापन के नए औजारों के विकास आदि पर भी विचार करता है। विश्लेषी रसायन का उपयोग न्यायालयी विधिशास्त्र (फोरेंसिक्स), जैवविश्लेषण, चिकित्सीय विश्लेषण, पर्यावरणीय विश्लेषण और पदार्थों के विश्लेषण में किया जाता है। विश्लेषण के परिणामों से पदार्थ की संरचना से सम्बन्धित जानकारी भी मिलती है।

 रासायनिक विश्लेषक 
रासायनिक विश्लेषणविधि के विशेषज्ञ को विश्लेषक () कहते हैं। उसका कार्य है अनेक प्रकार के पदार्थों का विश्लेषण करके उनके संघटन तथा उनकी शुद्धता के विषय में अपनी रिपोर्ट देना। प्रयोगशालाओं तथा उद्योगशालाओं के अतिरिक्त व्यापारिक निर्माण के कारखानों में भी विश्लेषक का बहुत ही महत्वपूर्ण स्थान है, जहाँ पर उसका काम निर्माणप्रक्रिया पर नियंत्रण रखना तथा पदार्थों की शुद्धता की समय समय पर परीक्षा करना है। इसके अतिरिक्त उस विशेष व्यवसाय संबंधी शोध कार्यों में भी उसको लगा रहना पड़ता है।

अपराध अभियोगों, या नागरिक अभियोगों की न्यायिक जाँच के अंतर्गत भी विश्लेषक की सेवाओं की बड़ी आवश्यकता होती है। इन कार्यों के लिए सरकार ने रासायनिक परीक्षक ( ), या अधिकृत विश्लेषक ( ), के पद स्थापित कर रखे हैं जिनकी प्रयोगशालाओं में, अभियोगों की न्यायिक जाँच संबंधी कार्यों के अतिरिक्त, खाद्यपदार्थों, पेय पदार्थों, शराब, तंबाकू तथा दूध आदि का विश्लेषण कार्य भी होता रहता है। विश्लेषक आयात का निर्यात संबंधी पदार्थों का भी विश्लेषण प्रयोगशालाओं में, या चुंगी अथवा सीमा-शुल्क-विभागों द्वारा स्थापित प्रयोगशालाओं में, करता है। इन सबमें विश्लेषक का विशेष महत्व है। सरकारी विश्लेषकों के अतिरिक्त कुछ लोग व्यक्तिगत रूप से भी इस कार्य को करते हैं। विश्लेषक को रासायनिक विश्लेषण के अतिरिक्त सूक्ष्मदर्शकी, भेषजी तथा चिकित्साविज्ञान का भी ज्ञान होना आवश्यक है।

रासायनिक विश्लेषण में सूक्ष्म विश्लेषण () विधियों का ज्ञान हो जाने के फलस्वरूप प्रयोगशालाओं में सूक्ष्म विश्लेषकों () का विशेष स्थान हो गया है। रासायनिक प्रयोगशालाओं से अनुसंधान कार्य संबंधी प्राप्त यौगिकों के अतिरिक्त, अन्य अनुसंधान कार्यों में, जहाँ प्राप्त पदार्थ बहुत कम मात्रा में उपलब्ध होता है, विश्लेषण में सूक्ष्म विश्लेषकों की सहायता अनिवार्य है।

 इन्हें भी देखें 
 गुणात्मक अकार्बनिक विश्लेषण
 गणितीय विश्लेषण

 बाहरी कड़ियाँ 
प्रायोगिक रसायन-विज्ञान-२
     
   :    
    :  


श्रेणी:पदार्थ विज्ञान